1. **ប្រការ៤:** ការបង់ប្រាក់របស់ភាគី “ខ” ត្រូវបង់ឲ្យទៀងទាត់ មិនឲ្យមានការយឺតយ៉ាវឡើយ។ ក្នុងករណី ភាគី“ខ” មិនមានលទ្ធភាពបង់ប្រាក់ជូនភាគី“ក” ក្នុងរយ:ពេលយ៉ាងយូរ(៣)ខែជាប់គ្នា នោះភាគី“ខ” នឹងបាត់បង់សិទ្ធិក្នុងភាពជាម្ចាស់កម្មសិទ្ធិលើដី ឬ ដីល្វែងរបស់ខ្លួន ហើយទឹកប្រាក់ដែលបាន់បង់រួចរបស់ភាគី“ខ” ត្រូវបានចាត់ទុកជាប្រយោជន៍របស់ភាគី“ក” និងមិនមានសិទ្ធិទាមទារប្រាក់ដែលបានបង់នោះវិញឡើយ។ ភាគី“ក” មានសិទ្ធិគ្រប់គ្រាន់ក្នុងការប្រកាសលក់ដីឡូតិ៍ឬ ដីល្វែងខាងលើឡើងវិញដោយស្របច្បាប់និងគ្មាន់សិទ្ធិប្តឹងទាមទារឡើយ។
2. **ប្រការ៥:** ករណីពិសេសរបស់ភាគី“ខ” អាចសុំពន្យាពេលការបង់ប្រាក់ ត្រឹមរយ:៧ថ្ងៃបាន លុះត្រាតែមានលិខិតឯកភាពឲ្យពន្យាពេលពីភាគី“ក” ដោយភាគី“ខ” ត្រូវបង់ប្រាក់ពិន័យក្នុងអត្រាការប្រាក់១%ថ្ងៃនៃទឹកប្រាក់ត្រូវបង់ ហើយការពន្យាពេលនេះមិនអាចលើសពី៣ដងនៃប្រវត្ថិបង់រំលស់នោះទេ។
3. **ប្រការ៦:**

**ក.** ប្រាក់កក់ដែលបានបង់ហើយមិនអាចដកជូនវិញឡើយ ករណីភាគី“ខ” កែប្រែមិនព្រមទិញវិញ។

* ករណីភាគី“ខ” បានកក់ប្រាក់ហើយ តែភាគី“ក” កែប្រែមិនលក់វិញនោះ ភាគី“ក” ត្រូវសង់ប្រាក់កក់ជូនភាគី“ខ” ស្មើនឹងចំនួន២ដងនៃទឹកប្រាក់ដែលបានកក់ជូនភាគី“ក”។

**ខ.** ក្នុងកំឡុងពេលបង់រំលស់ ភាគី“ខ” មានសិទ្ធិលក់បន្តឲ្យភាគីផ្សេងទៀតបានដោយមានការសម្រប​​​ សម្រួលពីភាគី“ក” ជាម្ចាស់គម្រោង និងត្រូវបង់ថ្លៃសេវារដ្ឋបាល ១៥០ដុល្លារក្នុងមួយល្វែង។

**គ.** ក្នុងកំឡុងពេលបង់រំលស់ ភាគី“ខ” សុំប្តូរលក្ខខ័ណ្ឌបង់វិញបង់វិញត្រូវចំណាយថ្លៃរដ្ឋបាល ៥០ដុល្លារក្នុងមួយល្វែង។

1. **ប្រការ៧:** អ្នកស្នងមរតក និងអ្នកទទួលសិទ្ធិបន្ត

* ករណីមានភាគីណាមួយមិនអាចអនុវត្តសិទ្ធិ និងកាតព្វកិច្ចរបស់ខ្លួនបានដោយមូលហេតុបណ្តាលមកពី មរណភាព ពិការភាព ឬអវត្តមាននៅក្នុងប្រទេសក្នុងរយ:ពេលនៃការអនុវត្តកិច្ចសន្យាទិញ-លក់ ផ្ទេរកម្មសិទ្ធិ ប្រគល់កម្មសិទ្ធិ និង ទូទាត់ប្រាក់ នោះបុព្វសិទ្ធិ និងកាតព្វកិច្ចទាំងអស់របស់ភាគីនីមួយៗ ត្រូវប្រគល់ជូនទាយាទរបស់ភាគីនីមួយៗ ឬតំណាងស្របច្បាប់ របស់ភាគីណាមួយ ដោយស្វ័យប្រវត្តិ។

1. **ប្រការ៨:** ករណីប្រធានសក្តិ

* ​​​​​ភាគីនីមួយៗនឹងត្រូវរួចផុតពីកាតព្វកិច្ចទាំងឡាយដែលមានចែងក្នុងកិច្ចសន្យានេះ ប្រសិនបើក្នុងរយ:ពេលនៃការអនុវត្តកិច្ចសន្យាបានជួបប្រទះ នឹងព្រឹត្តិការណ៍មួយចំនួនដែលភាគីមិនអាចការពារ ឬទប់ស្កាត់បាន។ហេតុការណ៍ទាំងនោះមាន គ្រោះធម្មជាតិ សង្រ្គាម ជាតិតូបនីយកម្ម ឬការប្រែប្រួលនៃច្បាប់។ក្នុងករណីហេតុការណ៍នេះកើតមាន មុនពេលបញ្ចប់ការផ្ទេរសិទ្ធិកាន់កាប់ដីធ្លីខាងលើនេះពីភាគី“ក” ទៅអោយភាគី“ខ” នោះភាគី“ក” យល់ព្រមប្រគល់ប្រាក់គ្រប់ចំនួនដែលខ្លួនបានទទួលពីភាគី“ខ” ទៅឲ្យភាគី“ខ” វិញដោយគ្មានការតវ៉ាទាមទារឡើយ ហើយភាគី“ខ” ក៏យល់ព្រមផ្តិតមេដៃប្រគល់ “ដីល្វែង” នេះអោយភាគី“ក” វិញផងដែរ។

1. **ប្រការ៩:** ភាគីទាំងពីរបានអាន និងឯកភាពគ្នាគ្រប់ចំនុចដែលបានចែងក្នុងប្រការទាំងឡាយខាងលើចំពោះមុខសាក្សីតំណាង ដោយមិនមានការបង្ខិតបង្ខំ ឬក្លែងបន្លំឡើយ។

* កិច្ចសន្យានេះចូលជាធរមាន និងមានសុពលភាពចាប់ពីថ្ងៃផ្តិតមេដៃ ឬចុះហត្ថលេខានេះតទៅ និងត្រូវបានធ្វើឡើងជាពីរច្បាប់ ជាភាសាខ្មែរហើយមានតំលៃស្មើគ្នាចំពោះមុខច្បាប់។